OzLabs/hebrew-wiki-articles huggingface dataset:
אליפות צרפת בטניס 1939

אליפות צרפת 1939 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-8 ביוני והסתיימו ב-17 ביוני. זו הייתה האליפות ה-44 מאז ייסודה.

מנצחי תחרויות יחידים סימון מאתיה מצרפת ודון מקנייל מארצות הברית זכו גם בתחרויות זוכות.

==התחרות==
===תחרות הגברים===
דון מקנייל (מימין), מנצח תחרות הגברים
בתחרות זו השתתפו 55 טניסאים שחולקו ל-4 בתים. לקראת התחרות המשתתפים החזקים דורגו כדלקמן:

# בובי ריגס () הפסיד בגמר
# פרניו פונצ'ץ (), הודח ברבע גמר

מנצח תחרות של השנה הקודמת דון בדג' () השנה לא השתתף. בגמר התחרות נפגשו דון מקנייל () ופרניו פונצ'ץ (). דון מקנייל שלא היה מדורג ניצח ב-3 מערכות. בהמשך זכה גם בתחרות זוגות הגברים.

===תחרות הנשים===
סימון מאתיה, מנצחת תחרות הנשים
בתחרות הנשים השתתפו 32 טניסאיות שחולקו ל-2 בתים. כמו בתחרות הגברים, הטניסאיות החזקות זכו לדירוג:

# סימון מאתיה (), מנצחת תחרות 1938, מנצחת התחרות
# שרה פביאן (פלפרי) (), הודחה ברבע הגמר
# ידוויגה ינדז'יובסקה (), הפסידה בגמר
# מרי הרדוויק (), הודחה ברבע הגמר
# מדזי רולין קוקרק (), הודחה בסיבוב הראשון
# ארלט האלף (), הודחה בחצי הגמר

במשחק הגמר נפגשו סימון מאתיה () וידוויגה ינדז'יובסקה () שהפסידה בשתי מערכות. באליפות זו סימון מאתיה ניצחה גם בזוגות נשים.

===תחרות זוגות גברים===
בתחרות השתתפו מספר זוגות. מזוג מנצחי תחרות 1938 רק ברנר דסטרמו השתתף בתחרות. במשחק הגמר נפגשו דון מקנייל וצ'ארלס האריס () עם ז'אן בורוטרה וז'אן בריניון () (מנצחי תחרות 1928 ו-1934) וניצחו אותם ב-5 מערכות.

===תחרות זוגות נשים===
בתחרות השתתפו 14 זוגות. מזוג מנצחות בשנים 1936-1938 רק סימון מאתיה () השתתפה השנה בתחרות. במשחק הגמר סימון מאתיה () וידוויגה ינדז'יובסקה () ניצחו את אליס פלוריאן והלה קובאץ' () בשתי מערכות. לסימון מאתיה זה היה הניצחון הרביעי בתחרות זו והתואר השני באליפות 1939.

===תחרות זוגות מעורבים===
בתחרות השתתפו 38 זוגות. מזוג מנצחי תחרות 1938 רק סימון מאתיה () השתתפה בתחרות. במשחק הגמר נפגשו סימון מאתיה () ופרניו קוקולייביץ' () עם שרה פביאן (פלפרי) ואלווד קוק () והפסידו ב-3 מערכות.

==קישורים חיצוניים==
* [https://web.archive.org/web/20131203013106/http://ww2.fft.fr/rolandgarros/pdfpalmares/femmes1939_en.pdf תחרות נשים]
* [https://web.archive.org/web/20131203013623/http://ww2.fft.fr/rolandgarros/pdfpalmares/hommes1939_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=3 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1939 בצרפת
הדמעות של היום הן הדבש של מחר

הדמעות של היום הן הדבש של מחר הוא אלבומו הרביעי של חיים צינוביץ', והראשון שיצא תחת דמותו הבדויה "השרוף". האלבום יצא בשנת 2000.

פרט לשיר אחד, כל השירים באלבום נכתבו על ידי צינוביץ', אותם הלחין ועיבד יחד עם תומר בירן. הסינגל הראשון מתוכו, "שקר החן הבל היופי", זכה להצלחה גדולה ולהשמעות רבות ברדיו. בנוסף, הצליחו מהאלבום גם השירים "אהבה" (שהופיע באלבום "קצת פורקן קצת חום קצת אהבה" בגרסה קצרה יותר) ו"הקשיבי לקול". באלבום נכללה גרסת כיסוי לשירה של להקת איפה הילד? "נפלת חזק". 
האלבום כלל גם קטע אינסטרומנטלי שנקרא "נעימה".

==רשימת השירים==

==קרדיטים==
*הפקה: חיים צינוביץ' הפקות בע"מ בשיתוף תומר בירן
*הפצה: מתנה הפקות את מירו הפקות
*עיבודים והפקה מוזיקלית: חיים צינוביץ' ותומר בירן
*תופים: ישראל קמחי ואיתמר בן זכאי
*בס: יניב פופיק
*קלידים ותכנותים: תומר בירן
*גיטרות מזרחיות: יהודה קיסר
*גיטרות ספרדיות וחשמליות: אבי סינגולדה
*כינורות מזרחיים: אילמז
*דרבוקה:רוני דדון
*חליל ערבי: אמיר שהסר
*מיקסים ועריכה דיגיטלית: תומר בירן, חיים צינוביץ', אהד צחר
*צילומי השרוף: רונן ללנה
*גרפיקה: יהודה דרי, צחי בן מנחם
*יחסי ציבור: ידין חורב

==קישורים חיצוניים==

קטגוריה:אלבומי חיים צינוביץ'
קטגוריה:אלבומי 2000
קטגוריה:אלבומים שהופקו על ידי תומר בירן
קטגוריה:אלבומים בעברית
לעשות מה שבא לי

לעשות מה שבא לי הוא אלבומה השמיני של הזמרת שרית חדד שיצא לאור באפריל שנת 2000. האלבום כולל 12 שירים ומאופיין במקצב לטיני. בין כותבי השירים נמנים אהוד מנור, דוד זיגמן, עוזי חיטמן, יוסי גיספן, סמדר שיר, ליאור פרחי וקובי אוז. האלבום כולל את השיר "אבא" אותו הלחינה לזכרו של אביה, ואת השיר "קח את הכל", הגרסה העברית לשירהּ של נטליה אוריירו "Cambio Dolor".

השיר "לעשות מה שבא לי" הגיע למקום ה-18 במצעד שיר השנה.

==רשימת רצועות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=100|שיר
!width=70|זמן
!width=70|מילים
!width=70|לחן
!width=70|עיבוד
|-
! אין כמוך בעולם
| 03:24
| אהוד מנור
| יוני רועה
| שי ראובני
|-
! לעשות מה שבא לי
| 04:10
| דוד זיגמן
| שמואל אלבז
| שי ראובני
|-
! הכאב הזה
| 03:45
| אהוד מנור
| שמעון בוסקילה
| שי ראובני
|-
! אבודה בלעדיך
| 03:10
| עוזי חיטמן
| יוסי בן דוד
| שי ראובני
|-
! קח את הכל
| 03:13
| יוסי גיספן
| לופז רוס
| שי ראובני
|-
! כוכב מזל
| 03:11
| סמדר שיר
| משה דץ
| שי ראובני
|-
! מאושרת
| 03:44
| דני שושן
| דני שושן
| שי ראובני
|-
! עולם של חלומות
| 03:28
| ליאור פרחי
| ליאור פרחי
| שי ראובני
|-
! אבא
| 04:15
| דוד זיגמן
| שרית חדד
| שי ראובני
|-
! כמעט הולכת
| 03:05
| קובי אוז
| קובי אוז
| שי ראובני
|-
! רק שתדע את האמת
| 03:38
| דוד זיגמן
| פרדי טייפור
| שי ראובני
|-
! אהבנו לחיות
| 03:20
| דוד זיגמן
| שמואל אלבז
| שי ראובני
|-
|}

==הפקה==
*הפקה: אבי גואטה הפקות בע"מ
*הפקה מוזיקלית ועיבודים: שי ראובני
*הפקת שירה וקולות: יהודה תמיר
*תופים: אשר פדי
*גיטרה בס: אבי יפרח
*בוזוקי: אריס נחום
*כלי הקשה: אורן בלבן
*גיטרה סולו: יהודה קיסר, מאיר רגב
*דרבוקות: רוני דדון, ישראל שובל
*גיטרות: אבי סינגולדה
*חצוצרות: רביעיית כלי הנשיפה בראשותו של אברהם פלדר
*חליל וזורנה: אמיר שחסר
*כינורות: ילמז טשצ'שמה
*חליל צד: ניצן עין הבר
*אקורדיון: בוריס אלייב
*קאנון: אברהם סלמאן
*קלידים: יעקב למאי, שי ראובני, גיל נרדיה, בנצי מור, גיל פלדמן
*טכנאי הקלטה ומיקסים: יהודה תמיר
*יחסי ציבור: מירי בן יוסף
*הפצה: א.ג הפקות בע"מ, אלי אזרזר

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה 4×
|160,000
|}

==קישורים חיצוניים==

==הערות שוליים==

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
יהודית בן-נתן

יהודית בן נתן (נולדה ב-2 בפברואר 1950) היא מנהלת ישראלית. כיהנה בתפקיד קצינת חיל הנשים הראשית האחת-עשרה של צה"ל.

== ביוגרפיה ==
בשנת 1989 למדה במכללה לביטחון לאומי. שירתה כקצינת חיל הנשים הראשית בין השנים 1991 עד 1994, בדרגת תת-אלוף - הדרגה הגבוהה ביותר אשר הוענקה באותה עת לאישה בצה"ל. במהלך כהונתה, בשנת 1995, גובש פסק הדין בעתירה לבג"ץ, אשר הוגשה על ידי אליס מילר.

פעילותה של בן נתן למען שוויון מגדרי נמשכה גם לאחר שחרורה מצבא הקבע: בשנת 2012, עת התקיימו דיוני ועדת פלסנר אשר גיבשה חלופה לגיוס חרדים לצה"ל, שיגרה בן נתן יחד עם עוד 19 קצינות בכירות במילואים, מכתב לראש הממשלה וליושב ראש ועדת פלסנר, בו התריעו מפני הקצנה דתית בתוככי הצבא, אשר עלולה לגרום להרעה בתנאי שירותן הצבאי של הנשים בצה"ל. במכתבן כתבו הקצינות: "כנושאות תפקידים בכירים במערכת הביטחון וכקצינות בכירות במילואים, אנו קוראות לכן לא לנסות לקדם את השוויון בנטל השירות הצבאי תוך הקרבת זכויות החיילות... אנו צופות בדאגה מהצד על תהליך ההקצנה הדתית בצה"ל, שעלול לצערנו להחריף עם יישומה של תוכנית חדשה שלא לוקחת בחשבון את ההשלכות המגדריות של גיוס חרדים על תנאי שירותן ושילובן של נשים בתפקידים וביחידות שונות".

בעשור השני של המאה ה-21, מנהלת בן נתן את כפר הנוער "עיינות".

נשואה ואם לארבעה. בנה, עמרי בן נתן, התחרה בתוכנית הריאליטי "האח הגדול". עמרי ואחיו התאום רועי עבדו כדוגמנים וזכו שניהם במקום השלישי בתחרות "ניו מודלס 2003".

== קישורים חיצוניים ==

==הערות שוליים==

קטגוריה:קצינות ח"ן ראשיות
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:מנהלות ישראליות
קטגוריה:מנהלים ישראלים
קטגוריה:אנשי חינוך ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
תרז דלפש

תֶרֶז דֶלְפֶּשׁ (בצרפתית: Thérèse Delpech; 11 בפברואר 1948 - 17 בינואר 2012) הייתה אינטלקטואלית ומומחית ליחסים בינלאומיים צרפתייה.

== חייה ==
דלפש למדה פילוסופיה באקול נורמל סופרייר. בהמשך התמקדה ביחסים בינלאומיים. דלפש ניהלה את תחום הלימודים האסטרטגיים בועדה לאנרגיה אטומית של צרפת (Commissariat à l'énergie atomique; CEA) מאז 1997. היא שימשה יועצת לאלן ז'ופה בעת כהונתו כראש ממשלת צרפת (1995-1997). כמו כן הייתה חוקרת ב-CERI (המרכז ללימודים בינלאומיים), מפקחת מטעם נציבות האו"ם לניטור בקרה ופיקוח בעיראק (UNMOVIC) של האומות המאוחדות, יועצת בינלאומית לוועדה הבינלאומית של הצלב האדום, והייתה בין ההוגים הבולטים בצרפת בתחום הביטחון הבינלאומי. בניגוד לאינטלקטואלים צרפתיים רבים, תמכה דלפש בפלישה האמריקאית לעיראק ב-2003, ולאחר מכן תמכה בהחרפת הסנקציות נגד איראן.

בשנת 2008, דירג אותה כתב העת Prospect Magazine במקום ה-81 ב"רשימת 100 האינטלקטואלים" שלו.

בשנת 2012, פרסם תאגיד ראנד ספר שהותירה דלפש בכתובים, ובו סקירה מקיפה של דלפש על מחקרי ראנד בנושא הרתעה גרעינית.

==פרסומים==
<div dir="ltr" align="left">
*Iran and the Bomb : The Abdication of International Responsibility (Translator: Ros Schwartz) February 2009
*Savage Century : Back to Barbarism (Translator: George Holoch)
*La Politica Del Caos June 2003
</div>

==ראו גם==
*תוכנית הגרעין של איראן
*פוליטיקה של צרפת

==קישורים חיצוניים==
* [http://www.herzliyaconference.org/?ArticleID=42&CategoryID=87 תמליל הרצאה של דלפש] בכנס הרצליה

==הערות שוליים==

קטגוריה:חוקרות יחסים בין-לאומיים
קטגוריה:צרפתיות שנולדו ב-1948
קטגוריה:צרפתים שנולדו ב-1948
קטגוריה:נפטרות ב-2012
קטגוריה:צרפתים שנפטרו ב-2012
כריש שונית אפור

כריש שונית ליד להקת דגים בגינאה החדשה
כריש שונית אפור או כָּרִישׁ שְׁחֹר-זָנָב (שם מדעי: Carcharhinus amblyrhynchos) הוא מין של כריש החי בשוניות אלמוגים ברחבי הימים הטרופיים. כריש זה ביישן יחסית ואינו נוטה לתקוף אנשים, אך עלול לנשוך כתוצאה מטירוף אכילה.
== מאפיינים ==
הוא מצוי בעיקר בימים הטרופיים שבאוקיינוס ההודי (כולל בים סוף) ובאוקיינוס השקט. לכריש זה חוטם רחב, עיניים גדולות, סנפיר הגב שלו גדול יחסית ושחור בקצוות ושוליים רחבים. אורכו הממוצע 1.3 מטרים, אך נתפסו מינים באורך של 2.6 מטרים. עם זאת משקלם קטן יחסית, עד 33.7 קילוגרם.

הכריש יוצא לצוד בעיקר בלילה והוא ניזון מדגי שונית, דיונונים, סרטנים, יונקים ימיים ואף מכרישים אחרים.

בשל ציד מופרז מוגדר מצב השימור של הכריש כסכנת הכחדה.

==קישורים חיצוניים==

* [https://www.haaretz.co.il/science/biology/.premium-MAGAZINE-1.9945258 כרישים חייבים לנוע מיום היוולדם ועד מותם. אז מתי ואיך הם נחים?] מחקר על כרישי שונית אפורים, הארץ, 27 ביוני 2021.

== הערות שוליים ==

קטגוריה:טקסונים שתוארו בידי פיטר בליקר
קטגוריה:כרישיים
קטגוריה:דגי האוקיינוס השקט
קטגוריה:בעלי חיים שתוארו ב-1856
משמר הגבול (סוריה)

משמר הגבול (בערבית: قوات حرس الحدود) הוא כוח ז'נדרמריה של צבא סוריה האחראי על שמירת גבולות סוריה (בעיקר במזרח המדינה) ומתקנים אסטרטגיים חשובים. משמר הגבול הסורי הוא בגודל של יחידה מוגדלת המכילה מספר גדודים אשר פרוסים במוקדים שונים בסוריה, החטיבה נמצאת תחת פיקוד הקורפוס השלישי.

הכוח החל את דרכו בתקופת המנדט הצרפתי על סוריה בשם משמר המדבר, כיום עיקר פועלו הוא מניעת הברחות לאורך הגבולות, מניעת הסתננות של כוחות עוינים, שמירה על הסדר באזורים מרוחקים ממוקדי השלטון ושמירה על יעדים אסטרטגיים חשובים כגון סכר הפרת, בארות נפט ותחנות כוח.

לאורך השנים משמר הגבול הסורי לא עסק בלחימה ככוח לחימה סדיר, אלא שימר את מעמדו ככוח שיטור אזורי. גם במהלך מלחמת האזרחים בסוריה תיפקד משמר הגבול ככוח שיטור בעיקר במזרח המדינה.

==מבנה==
כוח המשמר כולל שבעה רגימנטים הפרוסים לאורך הגבולות של סוריה, כל רגימנט אחראי על גזרה ויחידותיו יושבות ברחבי העמדות והמתקנים הפרוסים בגזרתו.
* הרגימנט החמישי: אל-חסכה בצפון-מזרח סוריה
* הרגימנט השישי: דרומית לחומס
* הרגימנט השמיני: גבול סוריה-ירדן
* הרגימנט ה-10: גבול סוריה-עיראק
* הרגימנט ה-11: לטקיה
* הרגימנט ה-12: חלב בצפון-מערב סוריה
* רגימנט לא ידוע: גבול סוריה-לבנון

==לקריאה נוספת==
* פסח מלובני, מצפון תפתח הרעה: צבא סוריה - עלילותיו ומלחמותיו - מבט מדמשק, תל אביב: המכון לחקר מלחמות ישראל, 2014, עמ' 848-849.
* Gregory Waters, [https://international-review.org/syrias-border-guards-from-auxiliary-to-frontlines/ Syria's Border Guards: from auxiliary to frontlines], 25 בספטמבר 2019, International-Review.org.

==הערות שוליים==

קטגוריה:יחידות צבא סוריות
סוריה
אליפות צרפת בטניס 1946

אליפות צרפת 1946 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-18 ביולי והסתיימו ב-27 ביולי. זו הייתה האליפות ה-45 מאז ייסודה, הראשונה לאחר הפסקה של שש שנים בעקבות מלחמת העולם השנייה. בשנים 1946-1947 התחרויות נערכו לאחר אליפות וימבלדון של אותה שנה. 

==התחרות==
===תחרות הגברים===
דון מקנייל (מימין), מנצח תחרות הגברים
בתחרות זו השתתפו 64 טניסאים שחולקו ל-4 בתים. לקראת התחרות המשתתפים החזקים דורגו כדלקמן:

# איבון פטרה (), הודח בחצי גמר
# תום בראון (), הודח בחצי גמר
# ירוסלב דרובני (), הפסיד בגמר
# פנצ'ו סגורה (), הודח בסיבוב הרביעי
# יאן סמולינסקי (), הודח בסיבוב הראשון
# ברנר דסטרמו (), הודח בסיבוב הרביעי
# פייר פליצה (), הודח ברבע גמר 
# פרדיננד ורבה (), הודח ברבע גמר
# אריק ג'ון פילבי (), הודח בסיבוב הראשון
# אנריקה מוראה (), הודח בסיבוב הראשון
# דרגוטין מיטיץ' (), הודח ברבע גמר
# באדג' פאטי (), הודח ברבע גמר
# מרסל ברנר (), ניצח בתחרות
# ג'ון וילקינסון (), הודח בסיבוב הראשון
# טוני מוטרם (), הודח בסיבוב השדי
# יוסיפ פלדה (), הודח בסיבוב הרשון

מנצח תחרות של שנת 1939 דון מקנייל () השנה לא השתתף. בגמר התחרות נפגשו מרסל ברנר () וירוסלב דרובני (). מרסל ברנר ניצח ב-5 מערכות. בהמשך זו זכה גם בתחרות זוגות גברים.

===תחרות הנשים===
בתחרות הנשים השתתפו 39 טניסאיות. כמו בתחרות הגברים, הטניסאיות החזקות זכו לדירוג:

# פאולין בץ (), הפסידה בגמר
# מרגרט אוסבורן (), ניצחה בתחרות
# לואיז ברוף (), הודחה בחצי הגמר
# פטריסיה טוד (), הודחה בסיבוב השלישי
# מוניק המלין (), הודחה בסיבוב השלישי
# בילי יורק (), הודחה בסיבוב הראשון
# אליס וייוורס (), הודחה ברבע הגמר
# ז'ינט בוקאי (), הודחה בסיבוב השלישי
# בטי הילטון (), הודחה ברבע הגמר
# מישלן איגלבר (), הודחה בסיבוב השלישי
# דוריס הארט (), הודחה ברבע הגמר
# דורותי בנדי (), הודחה בחצי הגמר
# נלי לנדרי (), הודחה ברבע הגמר
# סימון לפארג (), הודחה בסיבוב השלישי
# ידוויגה ינדז'ייובסקה (), הודחה בסיבוב השלישי
# הלנה סטראבובה (), הודחה בסיבוב השלישי

מנצחת תחרות 1939 סימון מאתיה () לא השתתפה בתחרות. במשחק הגמר נפגשו מרגרט אוסבורן () ופאולין בץ () שהפסידה ב-3 מערכות.

===תחרות זוגות גברים===
בתחרות השתתפו מספר זוגות. מנצחי תחרות 1939 דון מקנייל וצ'ארלס האריס () לא השתתפו בתחרות. במשחק הגמר נפגשו מרסל ברנר ואיבון פטרה () עם אנריקה מוראה () ופנצ'ו סגורה () וניצחו אותם ב-5 מערכות.

===תחרות זוגות נשים===
בתחרות השתתפו 16 זוגות. מזוג מנצחות שנת 1939 רק ידוויגה ינדז'ייובסקה () השתתפה בתחרות. במשחק הגמר לואיז ברוף ומרגרט אוסבורן () ניצחו את פאולין בץ ודוריס הארט () ב-3 מערכות. באותה שנה הן ניצחו גם באליפות וימבלדון ובאליפות ארצות הברית הפתוחה.

===תחרות זוגות מעורבים===
בתחרות השתתפו 32 זוגות. זוג מנצחי תחרות 1939 לא השתתפו בתחרות. במשחק הגמר נפגשו פאולין בץ ובאדג' פאטי () עם דורותי באנדי ותום בראון () וניצחו בשתי מערכות.

==קישורים חיצוניים==
* [http://ww2.fft.fr/rolandgarros/pdfpalmares/femmes1946_en.pdf תחרות נשים]
* [http://ww2.fft.fr/rolandgarros/pdfpalmares/hommes1946_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=4 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1946 בצרפת
Grand Romantic

Grand Romantic הוא אלבום הבכורה של הזמר נייט רוס כאמן יחיד. האלבום, שהופק על ידי ג'ף באסקר, יצא לאור ב-16 ביוני 2015 דרך חברת התקליטים Fueled by Ramen.

האלבום הגיע למקום השביעי במצעד האלבומים של ארצות הברית בילבורד 200, לאחר שמכר כ-31,000 עותקים בשבוע הראשון להוצאתו. לקידום האלבום צילם רוס סרט קצר בשם "The Grand Romantic". הסרט פורסם באוגוסט 2015 בשירות המוזיקה של אפל, Apple Music.

== ביקורות ==

האלבום זכה בעיקר לביקורות חיוביות ממבקרי המוזיקה. ב-Metacritic קיבל האלבום ציון ממוצע של 61 מתוך 100, בהסתמך על 10 ביקורות. דייוויד צ'יו, מהאתר רולינג סטון, נתן לאלבום ציון של שלושה וחצי כוכבים מתוך חמישה והשווה את רוס לסולן להקת קווין, פרדי מרקיורי. בפיצ'פורק כתב ג'רמי גורדון כי האלבום "מראה כמה רוס יכול להצליח בכוחות עצמו, אך הוא לא כוכב", ונתן לאלבום ציון של 5.5 מתוך 10.

==רשימת רצועות==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי בכורה מ-2015
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי ג'ף באסקר
קטגוריה:אלבומי אינדי רוק
חשמלן נמרי

חשמלן נמרי או חשמלן מנומר (שם מדעי: Torpedo panthera) הוא בטאי ממשפחת החשמלניים. הוא חי בים האדום והאוקיינוס ההודי, ויש לו מספר תת-מינים. הוא מגיע לאורך של כמטר אחד, ומשתמש בתהודה חשמלית על מנת לבנות תמונה של סביבתו הקרובה (בדומה לבטאים האחרים כגון המסורן הירוק), אך בניגוד לבטאים אחרים הוא מהמם את טרפו באמצעות מכת חשמל ואז אוכל אותו.

==קישורים חיצוניים==

== הערות שוליים ==

קטגוריה:טקסונים שתוארו בידי איגנס פון אולפרס
קטגוריה:חשמלניים
קטגוריה:דגים במפרץ אילת
קטגוריה:בעלי חיים שתוארו ב-1831
יוסף אבן אביתור

רב יוסף בן יצחק בן שטנאת בן אביתור היה חכם ומשורר יהודי-ספרדי, מראשוני משוררי יהדות ספרד שחי ופעל במאה ה-10 בספרד במצרים ובסוריה.

==קורות חיים==
נולד במרידה שבאל-אנדלוס למשפחה מיוחסת, אביו היה הרב יצחק בן שטנאת בן אביתור.

אבן אביתור היה מתלמידיו של רבנו משה בן חנוך בישיבת קורדובה, כשנפטר רבו התמנה בנו רבנו חנוך בן משה לראשות הישיבה, ומינויו זכה לגיבוי ולחסות מצד חסדאי אבן שפרוט. אולם לאחר פטירתו של אבן שפרוט, ערער רב יוסף אבן אביתור על הכתרתו לראשות הישיבה המקומית, כי לדבריו הייתה לו זכות קדימה למשרה זו בשל היותו יליד ספרד. בשלב מסוים של המחלוקת נידה רבנו חנוך את אבן אביתור והוא עזב את העיר. הוא נסע לרבי שמואל הכהן בן יאשיהו על מנת שיקבל אותו למרות הנידוי. רבי שמואל שקיבל את החרם דחה אותו. בשל כך נוצר סכסוך בין השניים, אך לבסוף השלימו זה עם זה. לאחר נדודים, בין היתר במצרים בה שהה תקופה ממושכת, התיישב בדמשק. בסוף ימיו השלים רב יוסף בן אביתור עם רבנו חנוך, ואף כאשר נקרתה לידיו הזדמנות להדיחו ממשרתו ולשמש בעצמו כראש ישיבת קורדובה, ויתר עליה ושלח לתומכיו מבני העיר מכתב תמיכה ברבנו חנוך, הוא נשאר בדמשק ונפטר בה.

יצירותיו התקבלו בקרב קהילות ישראל וחלקן משובץ בסידורי התפילה של עדות שונות. מבין פיוטיו, ידועים בייחוד פיוטי ההושענות שלו (הנאמרים על ידי הספרדים), ופיוט אחד "ובכן מה נהדר", ב"סדר העבודה" בתפילת יום הכיפורים בו חתם את שמו "אני יוסף בר יצחק". כמה מפיוטיו שהגיעו לאשכנז ונתקבלו בנוסח אשכנז יוחסו שם בטעות לפייטן הצרפתי רבי יוסף טוב עלם. כך לדוגמה בנוגע לסליחה לעשרה בטבת "אזכרה מצוק", וליוצר לשבת הגדול "אאמיר מסתתר".

בגניזת קהיר נתגלה פיוט שלו ליום הכיפורים המתחיל בשורות משערים כי פיוט זה שימש כבסיס לפיוט המפורסם של משה אבן עזרא אל נורא עלילה.

מלבד פיוטיו, מיוחסת לו גם כתיבת תרגום לערבית של התלמוד הבבלי עבור "מלך ישמעאל", הוא ככל הנראה הח'ליפה הפאטמי אל-חאכם, אליו היה מקורב בעת שהותו במצרים. חלק מתשובותיו בהלכה נדפסו בספרות תשובות הגאונים, וישנן מסורות הלכתיות שנמסרו בשמו.

היו שייחסו לו כתיבת חיבורים קבליים: מאמר בשם "סוד דרכי האותיות והנקודות" מצטט שלושה מאמרים מ"קבלת אבן אביתור", וספר קבלי בשם "ספר הנעלם" מצטט מ"פירוש לספר יצירה לר' יוסף אבן אביתור. אך יש מפקפקים בייחוס המאמרים המוזכרים אליו.

הוא כתב אזהרות לחג השבועות, לפי תרי"ג מצוות; חלקן השתמרו; לדעת עזרא פליישר פחות ממחציתן.

==מפיוטיו==
* אניה ותאניה (גנזי שעכטער ח"ג, ניו יורק תרפ"ח, עמ' 320)
* מפיוטי רב יוסף בן אביתור (גנזי קדם, ח"ו, ירושלים תש"ד, עמ' 25–26)
* נשמת לחג השבועות (נשמת ישורון מטיף. בעיקר במחזורי ספרד)
* כאחלמה קבועה בעטרת

== הנצחה ==
על שמו רחוב ברמת גן.

==לקריאה נוספת==
* עזרא פליישר, יצירתו של יוסף אבן אביתור, עבודה לשם קבלת תואר ד"ר לפילוסופיה, האוניברסיטה העברית, ירושלים, תשכ"ח
* יעקב מאן, "יוסף אבן אביתור", אנציקלופדיה יודאיקה

* יהושע גרנט, אזכרה מזמור, מזמורי תהילים בפיוטי יוסף אבן אביתור, מכון בן-צבי, ירושלים תשפ"א
* יוסף יהלום ונאויה קצומטה, אבן אלשנטאש: יוצרות לר' יוסף בן יצחק ספרדי המכונה אבן אביתור, הוצאת כרמל, ירושלים תשפ"ד

==קישורים חיצוניים==
* 
* 
* 
* 
* 

==הערות שוליים==

*
קטגוריה:ראשוני ספרד
קטגוריה:משוררים כותבי עברית
קטגוריה:פייטני ספרד
קטגוריה:משוררים יהודים בימי הביניים
קטגוריה:מתרגמים לערבית
קטגוריה:רבנים: ראשונים
קטגוריה:אישים שחיו במאה ה-10
יצת

[[כתובת רחוב, בגן מוזיאון ישראל (צולם ב-2008), בה נזכרת העיירה "יצת".]]
יצת הוא יישוב מתקופת המקרא, בית שני, המשנה והתלמוד, ששכן בשומרון, ואשר לפי הסברה שמו השתמר בשם הכפר הערבי יאציד, מצפון לשכם.

היישוב אינו נזכר בתנ"ך, אך נזכר רבות בחרסי שומרון כיישוב בשומרון. חרס 47 מחרסי שומרון קושר את משפחתה של חגלה מבנות צלפחד ליישוב זה.

בתקופת התלמוד נזכר היישוב בפסיפס כתובת רחוב כאחת העיירות היהודיות ב"תחום סבסטיה" לעניין פטור ממצוות התלויות בארץ, לצד עיירות נוספות בשומרון, ובהן כפר יהודית, כפר כסדיה, דותן, מזחרו, איקבין, שילתה, פנטקמוותה, בלעם עלייתה, ציר, עננין ושפירין.

==הערות שוליים==

קטגוריה:קצרמר יישובים
קטגוריה:השומרון: יישובים
קטגוריה:יישובי המקרא
קטגוריה:יישובים יהודיים בארץ ישראל בתקופת המשנה והתלמוד
דאג כריסטי

דאגלס דייל "דאג" כריסטי (באנגלית: Douglas Dale "Doug" Christie; נולד ב-9 במאי 1970) הוא כדורסלן עבר אמריקאי ששיחק 15 עונות בליגת ה-NBA בעמדת הקלע.

==קריירה מקצועית==
כריסטי נבחר בבחירה ה-17 בדראפט 1992 על ידי סיאטל סופרסוניקס, אך לא חתם בקבוצה בעקבות אי הסכמה על תנאי החוזה. בפברואר 1993 הועבר כריסטי ללוס אנג'לס לייקרס, בה לא זכה לדקות משחק רבות והתקשה לבלוט. בסוף עונת שלחו הלייקרס את כריסטי לניו יורק ניקס, שהעבירו אותו אחרי עונה וחצי בינוניות לטורונטו ראפטורס. כריסטי שיחק במדי הטורונטו ראפטורס במשך ארבע וחצי עונות, עד שנת , בהן תפקד כשחקן פותח והציג יכולת גבוהה. עונת הייתה עונת השיא בקריירה של כריסטי מבחינה התקפית, כשהוא מעמיד של 16.5 נקודות, 5.2 ריבאונדים, 3.6 אסיסטים ו-2.4 חטיפות למשחק. ב-27 בפברואר 1998 קלע כריסטי שיא קריירה של 35 נקודות בניצחון קבוצתו על אורלנדו מג'יק.

בסוף עונת נשלח כריסטי בטרייד לסקרמנטו קינגס עבור קורליס ויליאמסון. בתקופתו בסקרמנטו כריסטי עשה לעצמו שם ברחבי הליגה כאחד השומרים הטובים ביותר בעמדתו וכאחד מקלעי השלשות הטובים ב-NBA. כריסטי נכלל בחמישיות ההגנה של העונה במשך ארבע עונות רצופות - בשנת בחמישייה הראשונה, ובשנים , ו- בחמישייה השנייה.

במהלך עונת נשלח כריסטי בטרייד לאורלנדו מג'יק, אך לאחר 21 משחקים שוחרר מהקבוצה בעקבות יכולת חלשה. כשבוע לאחר מכן חתם כריסטי בדאלאס מאבריקס עד לסיום אותה עונה ולעונה שאחריה. בתחילת עונת נפצע כריסטי ברגלו ונזקק לניתוח, שבעקבותיו שוחרר מהקבוצה. בעונה שלאחר מכן חתם כריסטי על מספר חוזים קצרים בלוס אנג'לס קליפרס, אך לא הרשים ושוחרר מהקבוצה. ב-25 בנובמבר 2005 הודיע כריסטי על פרישה ממשחק פעיל.

==קישורים חיצוניים==

==הערות שוליים==

קטגוריה:כדורסלני לוס אנג'לס לייקרס
קטגוריה:כדורסלני ניו יורק ניקס
קטגוריה:כדורסלני טורונטו ראפטורס
קטגוריה:כדורסלני סקרמנטו קינגס
קטגוריה:כדורסלני אורלנדו מג'יק
קטגוריה:כדורסלני דאלאס מאבריקס
קטגוריה:כדורסלני לוס אנג'לס קליפרס
קטגוריה:כדורסלני אוניברסיטת פפרדיין
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של סיאטל סופרסוניקס
קטגוריה:מדינת וושינגטון: כדורסלנים
קטגוריה:אמריקאים שנולדו ב-1970
מעמד האישה בתאילנד

מוכרת בשוק בתאילנדרקדניות בפסטיבל רוקט ביאסותון
מעמד האישה בתאילנד כולל את תפיסתה של האישה בחברה התאילנדית בקרב נשים וגברים, יכולת ההשפעה שלהן, במסגרות התעסוקה, היצירה, המדיניות הציבורית והפוליטיקה. 

הנשים בתאילנד היו בין הנשים הראשונות באסיה שקבלו את זכות ההצבעה בשנת 1932. אף על פי שהן בתת-ייצוג בפוליטיקה התאילנדית, בשנת 2011 נבחרה יינגלאק צ'ינוואט לראשות ממשלת תאילנד עד שנת 2014. תפקידיו של נשים בפיתוח הלאומי של תאילנד עדיין לא ממוסד באופן מלא. גורמים המשפיעים על השתתפותן של נשים בתחום החברתי-כלכלי כוללים "מודעות מגדרית מספקת בתהליך המדיניות ותכנון" וסטריאוטיפים חברתיים.

==פוליטיקה==
למרות היעדר מגבלות משפטיות על נשים המשתתפות בזירה הפוליטית של תאילנד, הגורמים שמנעו את עלייתן של נשים בפעילות פוליטית כוללים חסמים מבניים, מכשולים תרבותיים, הישגים חינוכיים נמוכים, מעמד סוציו-אקונומי נמוך ובעיות חלוקת הכוח עם המין השני. רק ב-5 ביוני 1949 הפכה לראשונה אישה בתאילנד לחברה בבית הנבחרים של האספה הלאומית של ממלכת תאילנד.

==עסקים==
בתחום היזמות, האוכלוסייה הנשית של תאילנד מרכיבה כ-47% מכוח העבודה במדינה, מה שהופך את האחוז הגבוה ביותר של נשים עובדות באזור אסיה-פסיפיק. עם זאת, נשים אלה חוות גם אפליה ואי שוויון מגדרי ביחס לשכר משום שהן מועסקות לרוב בעבדות בשכר נמוך.

ביחס לרווחתן של נשים, חלק מהנשים בתאילנד נוטות להפוך לקורבנות אונס בנישואים, סחר בבני אדם, זנות, וצורות אחרות של התעללות ופשעי מין על ידי המקומיים.

==נישואים==
לדברי המשרד הלאומי לסטטיסטיקה של תאילנד, נשים תאילנדיות נישאות בגיל מוקדם יותר מגברים, וכי 24% ממשקי הבית בתאילנד מזהים את הנשים כראש משק הבית.
בשנת 2007, הניו יורק טיימס דיווח כי לאחר מלחמת וייטנאם, תאילנד הפכה ליעד תיירות "מנוחה ובילוי" ומין לגברים זרים, וכתוצאה מכך חלקם נישאים לנשים תאילנדיות. בין אלה שמיסדו נישואים כאלה הם גברים מאירופה וארצות הברית המחפשים חברותא והקלה כלכלית, במיוחד בתקופת הפנסיה. נשים תאילנדיות לעומת זאת, נכנסות לנישואין מסוג זה כדי לגאול את עצמן מהחיים הקודמים שלהן בזנות, מנטישה על ידי שותפים לשעבר, וכבריחה מעוני ואומללות. עם זאת, בהחלט לא כל הנשים התאילנדיות שנכנסו לסוג זה של נישואים היו זונות לשעבר.

== ראו גם==

* זכויות האישה

==קישורים חיצוניים==

* [http://www.distel.ca/womlist/countries/thailand.html Women's Organisations Thailand]

קטגוריה:תאילנד: היסטוריה
קטגוריה:תאילנד: פוליטיקה
תאילנד
קטגוריה:נשים בתאילנד
כיכר יוזף פילסודסקי

מראה חלקי של הכיכר ב-2013. במרכז התמונה נראה קבר החייל האלמוני שבשוליה
כיכר יוזף פילסודסקי היא מהכיכרות הגדולות בעיר ורשה, בירת פולין.

==תולדות הכיכר==
הכיכר ממוקמת במרכזה של ורשה, בסמיכות לגן הסקסוני ולגלריה הלאומית של פולין (Zachęta). ממחצית המאה השבע עשרה ועד 1944 - עת נהרס על ידי הגרמנים - ניצב בשולי הכיכר ובינה לבין הגן הארמון הסקסוני, מקום משכנם של שניים ממלכי פולין ולאחר מכן מושב המטה הכללי של צבאה. מאז 1925 ניצב בשולי הכיכר קבר החייל האלמוני של פולין, שמוקם בתוך שדרת העמודים של הארמון הסקסוני - השריד היחיד שנותר ממנו לאחר שנהרס.

בשנים 1912 עד 1926 ניצבה במרכז הכיכר קתדרלת אלכסנדר נבסקי האורתודוקסית, אשר נהרסה כמו רבות אחרות כמותה בפולין על ידי שלטונות הרפובליקה הפולנית השנייה. 

הכיכר שימשה עם השנים כאתר לאירועים ציבוריים שונים, לרבות קבלות פנים רשמיות לאורחים ומצעדים צבאיים שנערכו בה מאז המאה התשע עשרה. במהלך ביקורו ההיסטורי בפולין ב-1979 ערך האפיפיור יוחנן פאולוס השני מיסה בכיכר, שבה נכחו למעלה מ-100 אלף איש. בשנת 2006 קיים בכיכר מיסה גם האפיפיור בנדיקטוס השישה עשר במהלך ביקור בפולין.

==שמות הכיכר==
שמה של הכיכר השתנה פעמים רבות במהלך שנות קיומה. במקור היא נקראה בשם הכיכר הסקסונית. בשנת 1928 הוסב שמה לכיכר יוזף פילסודסקי, מנהיג ורודן הרפובליקה הפולנית השנייה. בשנות הכיבוש של ורשה על ידי הגרמנים (1939-1944) נקראה הכיכר על שמו של אדולף היטלר. מ-1946 היא נקראה כיכר הניצחון לכבוד ניצחון בעלות הברית במלחמת העולם השנייה. לימים הוחזר לה השם כיכר פילסודסקי.

==קישורים חיצוניים==

* [http://www.forumrozwoju.waw.pl/placpilsudskiego דפי אינטרנט המוקדשים לכיכר] 

קטגוריה:ורשה: כיכרות
מכבי חדרה (כדורגל נשים)

מועדון כדורגל נשים מכבי כישרונות חדרה היא קבוצת כדורגל נשים של מועדון הספורט מכבי חדרה והיא משחקת בליגת העל בכדורגל נשים. הקבוצה נוסדה בשנת 2004 ומאז משחקת בליגת הנשים הבכירה. הישג השיא של הקבוצה היה זכייה בגביע המדינה בעונת 2014/15.

המועדון כולל גם קבוצות נוער לארבע קבוצות גיל - נערות, נערות א,ילדות וטרומיות.

==היסטוריה==
בתחילת שנות האלפיים הקימו יעקב גלאם ויוסי סופר קבוצת כדורגל לילדות שהתחרתה בליגת המתנ"סים ולאחר מכן גם בתחרות "פוקס קידס" הארצית והעולמית. קבוצה זו זכתה מספר פעמים בליגת הנערות בכדורגל וגביע המדינה בכדורגל לנערות. בין כוכבות הקבוצה באותה תקופה הייתה נועם אכטל.

על בסיס השחקניות מקבוצת הילדות והנערות הצליחו להעמיד קבוצה שהצטרפה לליגת הנשים בשנת 2004.

מאז הקמתה משחקת הקבוצה בליגת הנשים הבכירה אך טרם זכתה באליפות. הקבוצה הגיעה 5 פעמים למעמד גמר גביע המדינה וזכתה בתואר פעם אחת.

בשנת 2019 ייצגה הקבוצה את המדינה במשחקי מכבי פאן אמריקה שנערכו במקסיקו וזכתה במדליית ארד.

==תארים==
*גביעים: 1
** 2014/15

*סגנית מחזיקת הגביע: 4
**2011/12
**2013/14
**2016/17
**2018/19

==סגל השחקנים==
נכון ל-22 בספטמבר 2019

==בתרבות הפופולרית==
חלק משחקניות הקבוצה לקחו חלק בסדרת הטלוויזיה אדומות ששודרה בשנת 2004.

הצלמת אלמה מכנס קז צילמה את שחקניות הקבוצה במשך שלוש וחצי שנים והציגה את תערוכת "תעמדי יציב" על שלטי חוצות בירושלים. אחת ממטרות התערוכה הייתה ליצור דימוי חדש של נשים חזקות במרחב הציבורי. התערוכה הושחתה על ידי חרדים קיצוניים.

==ראו גם==
* מכבי חדרה (כדורגל)
* מכבי חדרה (כדורסל)

==קישורים חיצוניים==

* 
* [http://khi.goop.co.il/Web/?PageType=1&pi=1 מכבי כישרונות חדרה - האתר הרשמי הישן] באתר ההיסטורי של הקבוצה
* [https://www.makorrishon.co.il/nrg/online/3/ART1/508/711.html באות מאהבה] באתר nrg
* [https://blinker.co.il/%D7%A9%D7%A8%D7%95%D7%9F/%D7%97%D7%93%D7%A8%D7%94/%D7%94%D7%93%D7%95%D7%A8-%D7%94%D7%91%D7%90-%D7%94%D7%A0%D7%A2%D7%A8%D7%95%D7%AA-%D7%A9%D7%9C-%D7%9B%D7%A9%D7%A8%D7%95%D7%A0%D7%95%D7%AA-%D7%97%D7%93%D7%A8%D7%94-%D7%A2%D7%9C%D7%95-%D7%9C%D7%92%D7%9E/32331/ הדור הבא: הנערות של כישרונות חדרה עלו לגמר גביע המדינה] באתר בלינקר
* [http://www.gfn.co.il/inner.asp?page=231763&item=&search= מכורות לכדור] באתר גפן מגזין המושבות
* 
* [http://www.maccabisport.org/newsPage.asp?newsID=49 גוט טאלנט: מכבי כישרונות חדרה] באתר מכבי ישראל
* [https://blinker.co.il/%D7%A9%D7%A8%D7%95%D7%9F/%D7%94%D7%9F-%D7%92%D7%93%D7%95%D7%9C%D7%95%D7%AA-%D7%9B%D7%A9%D7%A8%D7%95%D7%A0%D7%95%D7%AA-%D7%97%D7%93%D7%A8%D7%94-%D7%A2%D7%9C%D7%95-%D7%9C%D7%92%D7%9E%D7%A8-%D7%94%D7%92%D7%91%D7%99%D7%A2/172333/ הן גדולות: כישרונות חדרה עלו לגמר הגביע] באתר בלינקר
* [https://www.taamdiyatziv.com/ תעמדי יציב] תערוכה של אלמה מכנס קז, 2020-2021
* 

==הערות שוליים==

קטגוריה:קבוצות כדורגל נשים ישראליות
חדרה (כדורגל נשים)
קטגוריה:חדרה: מועדוני ספורט
חדרה (כדורגל נשים)
קטגוריה:קבוצות כדורגל שהוקמו ב-2004
מעצר ימים

מעצר ימים או בהגדרתו הפורמלית, מעצר לצורכי חקירה, הוא מעצר טרם הגשת כתב אישום, שהוא תחילתו של ההליך המשפטי פלילי. שמו ניתן לו כיוון שהוא מוגבל למספר מרבי של ימים. מעצר הוא כלי שיצר החוק שלא לשם ענישה, אלא למניעת שיבוש מהלך החקירה או ביצוע עבירות נוספות על ידי אדם החשוד בביצוע מעשה פלילי. לאחר מעצר ראשוני שאורכו עד 24 שעות, רשאית המשטרה לבקש מעצר ימים של החשוד, כיוון שטרם מוצתה החקירה. הפרוצדורה מוגדרת בחוק סדר הדין הפלילי (סמכויות אכיפה - מעצרים).

==ההליך הפורמלי==
הרשאים להחליט על מעצר ימים, הם בית המשפט והמשטרה. קובע עדיפות לכך שמעצרו של אדם יהיה מלכתחילה בצו שופט. אולם, קיימים מצבים המפורטים , בהם יש למשטרה סמכות לעצור בלא צו, אלא בשל חשד לביצוע עבירה, שיבוש הליך חקירה ועוד.

כאשר שוטר מוסמך מחליט לבצע מעצר, עליו על פי , להביא את החשוד לתחנת המשטרה, שם ייבדק על ידי הקצין הממונה על חקירות אשר יקבע האם לשחרר את העצור או שאכן קיימת עילה למעצרו. עילת המעצר מוגדרת ב. קובע כי כאשר החליט הקצין הממונה שישנה עילה, עליו להביא את החשוד בפני שופט בית משפט השלום תוך 24 שעות, על מנת שיינתן צו מעצר. אישור זה יינתן אם בית המשפט יקבע שקיימת עילה להארכת מעצר לצורך ביצוע הליכי חקירה, מכוח . במהלך הדיון בבית המשפט, יש לחשוד זכות לטעון לטובתו, בעצמו או באמצעות עורך דינו. 

פרק הזמן המרבי למעצר ימים הוא 30 יום, אלא במקרים בהם אישר היועץ המשפטי לממשלה בקשה לתקופת מעצר נוספת. אישור כזה ייעשה בדרך כלל במקרים בהם יש חשש כי החשוד עלול לבצע מעשים פלילים נוספים או יפגע בחקירה. לאחר 75 ימים, רק לבית המשפט העליון סמכות להאריך את המעצר ומקרים כאלו הם נדירים.

==תנאים לביצוע==
בית משפט השלום יורה על מעצר חשוד, אם לאור חומר החקירה שלפניו הוא מתרשם כי קיים חשד סביר שהחשוד ביצע עבירה ובנוסף לכך מתקיימת אחת מן העילות הבאות:

*קיים חשד סביר לשיבוש הליכי חקירה אם החשוד לא ייעצר. 
*אי מעצר חשוד עלול להוות סיכון לאדם או לציבור.
*נדרשות פעולות חקירה היכולות להתבצע אך ורק אגב מעצר.

גם אם מתקיימים כל התנאים המצדיקים מעצר, לבית המשפט שמור שיקול הדעת להחליט על חלופות אחרות. חלופת מעצר משמעותה שחרור ממעצר בתנאים שיבטיחו את השגת מטרת המעצר כגון: מעצר בית, שחרור בתנאים מסוימים ואו בערובה, צו הרחקה, וכדומה.

==זכויות החשוד בתקופת מעצר הימים==
לחשוד זכות להיפגש עם עורך דינו בהיותו במעצר. אם אין בידי החשוד אמצעים לשכור עורך דין עקב מצבו הכלכלי, יוכל החשוד להגיש בקשה למנות לו עורך דין מטעם המדינה, ללא תשלום. הפגישה עם עורך הדין תיעשה ביחידות ובתנאים המבטיחים את סודיות השיחה בינו לבין החשוד. אולם, המשטרה יכולה להחליט על דחיית הפגישה של החשוד עם בא כוחו במקרים חריגים כגון: כשהחקירה נמצאת בעיצומה והפסקתה עלולה לסכנה, כשיש חשש לסיכול מעצר חשודים אחרים, כשקיים חשש לסיכון חיי אדם וכדומה. 

כל חשוד זכאי לתנאי מעצר הולמים. קרי, כי בתא המעצר יהיו תנאי תברואה הולמים, יסופקו טיפולים רפואיים ותנאי השגחה מיוחדים. אולם, המשטרה יכולה להגביל זכות זו לצורכי החקירה. בפ"ד מדינת ישראל נ' פלוני החליט בית המשפט לשחרר חשוד ממעצר עקב תנאי מעצר שאינם נאותים.

== לקריאה נוספת ==
* רינת קיטאי-סנג'רו, המעצר: שלילת החירות בטרם הכרעת הדין, 2011, הפרק "מעצר לשם מניעת שיבוש של הליכי חקירה ומשפט".

==קישורים חיצוניים==

* 

==הערות שוליים==

קטגוריה:מעצר
הבחירות לרשויות המקומיות ברשות הפלסטינית (2012)

הבחירות לרשויות המקומיות ברשות הפלסטינית נערכו ב-20 באוקטובר 2012, עם חלק שני שהתקיים ב-24 בנובמבר 2012 וכללו את 352 הרשויות המקומיות הפלסטיניות.

==רקע==
הבחירות לרשויות המקומיות תוכננו במקור ל-17 ביולי 2010. עם זאת, ועדת הבחירות המרכזית הפלסטינית לא הייתה מסוגלת לפעול ברצועת עזה שבשליטת חמאס, וכתוצאה מכך הממשלה הפלסטינית הודיעה ב-25 באפריל כי הבחירות יידחו ברצועה. ב-10 ביוני 2010 הודיעה הממשלה כי כל הבחירות המקומיות בוטלו.

ב-10 ביולי 2012 הודיעה הממשלה כי הבחירות המקומיות תתקיימנה ב-20 באוקטובר של אותה שנה.

==הבחירות==
בבחירות לרשויות המקומיות שנערכו בגדה המערבית ב-20 באוקטובר 2012, עם חלק שני שהתקיים ב-24 בנובמבר 2012, פת"ח טען לניצחון לאחר שחמאס הודיע שלא ישתתף בבחירות. ההצבעה התקיימה רק ב-92 מתוך 353 רשויות מקומיות, וביותר מ-80 כפרים לא הצליחו לייצר רשימות מועמדים.

==קישורים חיצוניים==

קטגוריה:2012 בפוליטיקה
קטגוריה:בחירות לרשויות מקומיות ברשות הפלסטינית
מדרגות פוטיומקין

מדרגות פוטיומקין (אוקראינית: Потьомкінські східці, רוסית: Потемкинская лестница) הוא גרם מדרגות באורך 142 מטרים באודסה, אוקראינה. המדרגות אשר מהוות למעשה את הכניסה הראשית לעיר מכיוון הנמל, הן הסמל הידוע ביותר של אודסה.

מבנה המדרגות יוצר אשליה אופטית, כך שהעומד למרגלותיהן רואה גרם מדרגות אחיד ללא עשרת הפודסטים אשר ביניהן. העומד במרומי הגרם, רואה לעומת זאת את הפודסטים בלבד, כאשר המדרגות עצמן מחוץ לטווח הראייה. בנוסף, למביט מלמטה נראה כי גרם המדרגות ארוך מאורכו האמיתי ושכל המדרגות בו ברוחב אחיד, אף שבפועל המדרגות התחתונות רחבות יותר מהעליונות.
מדרגות פוטיומקין בגלויה משנת 1905

==היסטוריה== 
עד ראשית המאה ה-19 החיבור היחיד בין העיר אודסה, היושבת על מישור ערבתי מוגבה, לבין המעגן שתחתיה היה באמצעות שביל מתפתל או מדרגות מאולתרות העשויות בולי עץ. גרם המדרגות הראשון, שמנה 200 מדרגות, נבנה בשנת 1825. המדרגות בצורתן הנוכחית נבנו בין השנים 1837 ו-1841 מאבן חול שהועברה דרך הים מנמל טריאסטה באוסטריה (כיום באיטליה).

עם הזמן נשחקו המדרגות עקב תהליך סחיפה וב-1933 שופצו תוך החלפת אבן החול בגרניט בגוון אפור-ורדרד שמקורו באזור נהר הבוג הדרומי, והפודסטים כוסו באספלט. עקב עבודות הרחבת נמל אודסה, כוסו 8 המדרגות התחתונות, וכך מספרן כיום הוא 192.

לצידו של גרם המדרגות הוקם בשנת 1906 מסלול פוניקולר, אשר שינע אנשים בין הנמל לבין העיר, וחסך את העלייה והירידה במדרגות. בשנת 1970 הוחלף הפוניקולר בדרגנוע, אך בשנת 1997 בוטל. בשנת 2005 נחנכה במקום מערכת פוניקולר חדשה.

שמו המקורי של גרם המדרגות היה "פרימורסקי" (ליד הים), עד שבשנת 1955, בתקופת ברית המועצות, הוחלף השם ל"מדרגות פוטיומקין" לציון 50 שנים למרד על אוניית הקרב פוטיומקין.
בתחילת שנות ה-90, לאחר עצמאות אוקראינה, הוחזר למדרגות שמן המקורי, אך השם הסובייטי נותר שגור בפי התושבים עד היום.

במרומי המדרגות ניצב פסל ברונזה בדמותו של ארמן-עמנואל ויניירו דו פלסי, דוכס רישלייה החמישי, פוליטיקאי צרפתי, אשר בשנות גלותו היה ראש העיר הראשון של אודסה, ובהמשך כיהן פעמיים כראש ממשלת צרפת. הפסל הוא המונומנט הראשון שהוקם באודסה אי פעם.

==בתרבות==
מדרגות פוטיומקין התפרסמו בזכות סרטו האילם של סרגיי אייזנשטיין מ-1925, אוניית הקרב פוטיומקין. באחד מקטעי הסרט נראים חיילי הצאר יורדים במדרגות בשורות מסודרות תוך כדי שהם טובחים באזרחים, ביניהם נשים וילדים, באמצעות ירי רובים.
שקופית מהסרט "אוניית הקרב פוטיומקין" עם הסצנה המפורסמת שצולמה על המדרגות
המדרגות עם הפוניקולר החדש לצידם

==גלריה==
<gallery mode="packed" heights="150">
Odessa_vlasenko.jpg|פסל בדמותו של הדוכס רישליו, ראש העיר הראשון של אודסה
Treppe_in_Odessa.jpeg|המדרגות במבט מלמטה - הפודסטים מחוץ לטווח הראייה.
Potemkin_Steps-top_view.JPG|המדרגות במבט מלמעלה כשברקע נמל אודסה - המדרגות עצמן חבויות ורק הפודסטים בטווח הראייה.
</gallery>

==קישורים חיצוניים==

קטגוריה:אודסה: מבנים
קטגוריה:מדרגות
פישינגיניה

אלפרדו דה רושה ויאנה הבן (בפורטוגזית: Alfredo da Rocha Viana Filho; 24 באפריל 1897 – 7 בפברואר 1973), הידוע בכינוי פישינגיניה (Pixinguinha), הוא מגדולי המלחינים של מוזיקה עממית ברזילאית, במיוחד בסוגת השוׂרוּ. פישינגינה היה חלילן, סקסופוניסט, מלחין ומעבד. מעבר ללחניו הרבים שהפכו לנכסי צאן ברזל בברזיל, פישיניגיניה שכלל וקידם את מוזיקת השורו, מוזיקה אורבנית מריו דה-ז'ניירו, באמצעות הקלטותיו הרבות, תוכניות רדיו קבועות בהשתתפותו, וחידושים סגנוניים כמו אלתור וקונטרפונקט. מיצירותיו המפורסמות: Um a Zero, Carinhoso, Rosa.

==על חייו==
פישינגיניה נולד למשפחה של מוזיקאים, אביו שהיה עובד דואר היה גם חלילן ובעל אוסף גדול של מנגינות שורו עתיקות, וכמה מאחיו היו מוזיקאים בעלי שם. בגיל 14 הוא חיבר את היצירה הראשונה שלו, ובגיל 15 התחיל לעבוד כנגן במועדון בריו דה ז'ניירו. לאחר מכן היה חלילן בתזמורת מלווה באולם ראינוע, וב-1914 יצר עם חבריו את הרכב "קשנגה" (Caxangá) שזכה לפרסום ניכר.

מתוך הרכב זה נוצרה ב-1919 הלהקה "שמונת הנגנים המדהימים" (Os Oito Batutas), שהייתה לאחד ההרכבים המשפיעים ביותר במוזיקה הברזילאית. הם ניגנו בלובי של בית ראינוע, ומשכו קהל יותר מהסרטים עצמם.
בתחילה ההרכב היה מסורתי למדי ופישינגניה ניגן בחליל, אך עם הזמן הוא שילב במוזיקה השפעות של ג'אז ורגטיים, וניגן בסקסופון. "שמונת המדהימים" היו מוכרים ואהובים ברחבי ברזיל, אך הייתה עליהם גם ביקורת משני כיוונים, מצד אחד האליטה הלבנה שלא ראתה בעין יפה הרכב משולב של שחורים ולבנים מנגן באולמות פאר, ומצד שני אנשים שחרדו מן ההשפעה האמריקאית והאירופית על המוזיקה הברזילאית השורשית.

המוזיקה של פישיניגיה הפכה לחלק בלתי נפרד מהקנון של השורו, הוא כתב ועיבד עשרות יצירות, ויום הולדתו, ה-23 באפריל, נחוג בברזיל כ"יום השורו הלאומי".

==על המוזיקה שלו==
"שמונת הנגנים המדהימים", צילום מסביבות 1920, פישינגיניה במרכז על הסקסופון.
השורו 1x0 של פישינגיניה, שחובר ב-1919. ההקלטה משנת 1946, יחד עם שותפו המוזיקלי Benedito Lacerda
פישינגיניה נשען על מסורת השורו של סוף המאה ה-19, אך שילב במוזיקה שלו קווים מלודיים מורכבים ומשתנים, קווי בס קונטרפונקטים, ומקצבים ג'זיים סינקופים. עם הזמן הוא הוסיף לעיבודים כלים לא מסורתיים כמו כלי נשיפה ותופים, וניצל במלואם את ההרכבים הגדולים שאיתם עבד. עיבודיו הושפעו מהג'אז והרגטיים האמריקאים שהיו פופולריים באותו תקופה.

פישינגיניה השאיר אחריו עשרות יצירות, ביניהן: Sofres porque Queres - הקלטה של "שמונת הנגנים המופלאים" משנת 1919

Vou vivendo - הקלטה משנת 1946

ו[https://youtu.be/OyeD6FsTMNE?t=15 "רוזה" (Rosa)] - מנגינת שורו לירית באחד הביצועים היפים ביותר שלה. מנגנת קמילה סימונט (Camila Simont), גיטריסיטית ברזילאית מחוננת בראשית דרכה, שנרצחה בגיל 24 על ידי שיכור.

== ראו גם ==
*שורו (מוזיקה)
*פולקלור ברזילאי

==קישורים חיצוניים==

* [http://choromusic.com/compositores_px_biografia.htmו עוד על פישינגיניה ומוזיקת השורו]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מלחינים ברזילאים
קטגוריה:מוזיקאים ברזילאים
קטגוריה:ילידי 1897
קטגוריה:נפטרים ב-1973
ישראל גל

ישראל גל (נולד ב-31 ביולי 1964) הוא פוליטיקאי ישראלי שכיהן כראש עיריית קריית אונו.

== ביוגרפיה ==
גל נולד בתל אביב. אביו היה ניצול שואה שעלה לארץ ישראל ב-1947 ואמו עלתה ממרוקו. הוא גדל בקיבוץ עין המפרץ. בצה"ל שירת כלוחם בחטיבת הצנחנים וכמפקד פלוגה בבקו"ם. לאחר שחרורו מהצבא, המשיך להתגורר בקיבוץ, עד שבשנת 1988 עבר לקריית אונו.

ב-1989 מונה למזכיר הפועל קריית אונו, ולאחר מכן שימש יו"ר הסתדרות העובדים במרחב בקעת אונו וכן חבר בית נבחרי ההסתדרות, עד 1996. ב-1998 נבחר לחבר במועצת העיר, הוא שימש מחזיק תיק הכספים וכוח אדם, סגן וממלא מקום ראש העיר. ב-2003 וב-2008 התמודד בבחירות לראשות העיר מטעם מפלגת "קריית אונו ירוקה" אך הפסיד ליוסי נשרי. משנת 2009 עד 2013 כיהן כסגן ראש העיר ויו"ר הוועדה המקומית לתכנון ובניה.

בנוסף שימש יו"ר הנהלת עמותת אמנות לעם, יו"ר האגודה למען הקשיש בקריית אונו, היה ממייסדי "העמותה לחינוך מוזיקלי בקרית אונו" ועמותת "אפשרות - עמותה לפתוח שרותי רווחה ותרבות בקרית אונו".

בבחירות 2013 עמד בראשות "הרשימה המאוחדת" שזכתה לתמיכת מפלגת העבודה ומפלגת קדימה. גל זכה לרוב של 55.3% ונבחר לראשות העיר והרשימה המאוחדת זכתה לחמישה מושבים במועצה.

בבחירות 2018 עמד שוב בראש "הרשימה המאוחדת" וזכה לרוב של 54.56% ונבחר לראשות המועצה בפעם השנייה ברציפות ורשימתו בתמיכת מפלגת העבודה זכתה לחמישה מושבים במועצה.

בבחירות 2024 התמודד לכהונה נוספת, אך הודח כאשר קיבל 37.9% מהקולות ובעוד שמיכל רוזנשיין קיבלה 43.3% מהקולות ונבחרה לתפקיד. רשימתו זכתה בבחירות אלו בארבעה מושבים.

== חיים אישיים ==
גל בעל תואר ראשון במדעי המדינה מהאוניברסיטה הפתוחה ותואר שני במנהל עסקים מהקריה האקדמית אונו. הוא נשוי ואב לשלושה. בנו הבכור, עמית גל, הוא שחקן נבחרת ישראל בכדוריד.

==קישורים חיצוניים==

* 

== הערות שוליים ==

קטגוריה:ראשי עיריית קריית אונו
קטגוריה:עין המפרץ: אישים
קטגוריה:ראשי רשויות מקומיות מטעם העבודה
קטגוריה:בוגרי המוסד החינוכי נעמן
קטגוריה:בוגרי האוניברסיטה הפתוחה
קטגוריה:ישראלים שנולדו ב-1964
אגם בוחין

אגם בוחין (גם בוהין) (בסלובנית: Bohinjsko jezero, בגרמנית: Wocheiner See) הוא אגם הקבע הגדול ביותר בסלובניה. הוא שוכן בעמק בוחין אשר באלפים היוליאניים, בצפון-מזרחה של סלובניה, בשטח הפארק הלאומי טריגלב. אורכו המרבי 4.1 קילומטרים ורוחבו המרבי 1.2 קילומטר. עומקו 45 מטרים<ref></ref>.
סירת תיירים על האגם
אגם בוחין ב-2018

האגם מוזן על ידי הנהר סאוויצה, אשר יורד מההרים בחלקו באמצעות מפל. מצידו השני האגם הוא המקור לנהר סאווה בוחינקה, אחד משני הנהרות היוצרים את נהר הסאווה.

אגם בוחין הוא אגם קרחוני. היווצרותו החלה בתקופת האוליגוקן, והמשיכה לאורך עידן הקרח.

האגם פופולרי בתור אתר תיירות וספורט מים<ref></ref>.

== קישורים חיצוניים ==

* 
*[https://www.bohinj.si/en/ האתר הרשמי של אגם בוחין]

==הערות שוליים==

קטגוריה:קצרמר גאוגרפיה של אירופה
בוחין
קטגוריה:סלובניה: גאוגרפיה
בוחין
מאחק

מאחק (בספרדית: Magec) הוא אל השמש במיתולוגיה הגואנצ'ית. 

על פי האגדה חטף גואיוטה את אל השמש והאור מאחק וכלא אותו בהר טיידה, ועקב כך חשך כל העולם. הגואנצ'ים פנו בבקשת עזרה לאל העליון אצ'מן. אצ'מן נלחם בגואיוטה, שחרר את מאגק מכלאו בהר, כלא במקומו את גואיוטה וחסם את הפתח העליון של אצ'יידה בחרוט סוכר. מאז לכוד גואיוטה בטיידה. כשהיו הגואנצ'ים עולים על טיידה בזמן התפרצות געשית הם נהגו להדליק מדורות על מנת להבהיל את גואיוטה. 

== קישורים חיצוניים ==
* [https://web.archive.org/web/20100524025612/http://icodelosvinos.iespana.es/leyendas_canarias.htm Leyendas Aborígenes Canarias.]

קטגוריה:אלי שמש
קטגוריה:גואנצ'ים
מצר וילקינס

מצר וילקינס (באנגלית: Wilkins Strait) הוא מצר ים בארכיפלג הארקטי הקנדי, העובר בעיקרו בחלקן העליון של הטריטוריות הצפון-מערביות אף שמעברו המזרחי ביותר ממוקם בנונאווט. הגבול בין שתי הטריטוריות עובר לאורך קו אורך 110 מערב (110th meridian west). המצר מפריד בין האי בורדן (Borden Island) מצפון לבין האי מקנזי קינג (Mackenzie King Island) מדרום והאי ברוק (Brock Island) מדרום-מערב – שלושת האיים שהם חלק מאיי המלכה אליזבת.

הוא קרוי על שמו של חוקר קוטב וגאוגרף אוסטרלי יוברט וילקינס.

== קישורים חיצוניים ==
* [http://www4.rncan.gc.ca/search-place-names/unique/LBACD Wilkins Strait, Natural Resources Canada]

==הערות שוליים==

וילקינס
וילקינס
וילקינס
רוסלן ניגמטולין

רוסלן קרימוביץ' ניגמטולין (ברוסית: Русла́н Кари́мович Нигмату́ллин ; נולד ב-7 באוקטובר 1974 בקאזאן, ברית המועצות) הוא כדורגלן עבר רוסי ממוצא טטרי ששיחק בעמדת השוער בקבוצות לוקומוטיב מוסקבה, ספרטק מוסקבה וצסק"א מוסקבה. הוא שיחק שנתיים בנבחרת רוסיה. בסוף הקריירה שלו שיחק בישראל, בקבוצת מכבי אחי נצרת.

==תארים==
* אליפות ליגת העל הרוסית - 1996, 1997, 2004
* הגביע הרוסי - 2000, 2001
* כדורגלן השנה ברוסיה - 2001

==קישורים חיצוניים==

* [https://web.archive.org/web/20160304053040/http://sports.walla.co.il/item/1606101 כתבה על ניגמטולין באתר וואלה ספורט]

קטגוריה:כדורגלנים רוסים
קטגוריה:שוערי כדורגל רוסים
קטגוריה:ספורטאים טטרים
קטגוריה:קאזאן: כדורגלנים
קטגוריה:כדורגלני ספרטק מוסקבה
קטגוריה:כדורגלני קאמאז נאברז'ניה צ'לני
קטגוריה:כדורגלני לוקומוטיב מוסקבה
קטגוריה:כדורגלני הלאס ורונה
קטגוריה:כדורגלני צסק"א מוסקבה
קטגוריה:כדורגלני אחמט גרוזני
קטגוריה:כדורגלני סק"א רוסטוב
קטגוריה:כדורגלני מכבי אחי נצרת
קטגוריה:כדורגלנים זרים בישראל
קטגוריה:כדורגלני נבחרת רוסיה
קטגוריה:ספורטאים זרים באיטליה
קטגוריה:ספורטאים רוסים בישראל
קטגוריה:כדורגלני מונדיאל 2002
קטגוריה:רוסים שנולדו ב-1974
קטגוריה:זוכי פרס ג'נטלמן השנה בכדורגל הרוסי
לנין (שוברת קרח גרעינית)

לנין (ברוסית: Ленин) היא שוברת הקרח וכלי השיט האזרחי הראשון בעל הנעה גרעינית. לצורכי פעילותה כשוברת קרח השתמשה לנין בכוח הדחף שלה, במתקנים אולטרה סאונדיים רבי עוצמה וגם בפצצות טרמיות, שהוטלו ממסוק, שנשלח מהספינה.

לנין פעלה באוקיינוס הארקטי שלוש שנים רצופות ללא קבלת דלק, בהתבססה רק על שלושת הכורים הגרעינים. לפי חישוב שנעשה לנין הייתה יכולה להקיף 8 עד 10 פעמים את כדור הארץ מבלי לחדש דלק לכורים. רק במהלך שנה אחת, 1962, לנין שחררה מהקרח 90 כלי שיט שונים.

במהלך השרות התרחשו שתי תקלות שקשורות עם המערך הגרעיני שהצריכו הוצאת דלק גרעיני. תיקון התקלה השנייה אף דרש החלפה מלאה של הכור. פעילות שוברת הקרח "לנין" הופסקה ב-1985 משום שדפנותיה נשחקו על ידי הקרח. הספינה שופצה והוצבה במורמנסק כספינת מוזיאון.

==קישורים חיצוניים==

* 

קטגוריה:שוברות קרח
קטגוריה:אוניות מוזיאון
קטגוריה:ברית המועצות: מדע וטכנולוגיה
קטגוריה:ברית המועצות: אנרגיה גרעינית
קטגוריה:ברית המועצות: תחבורה
קטגוריה:האזור הארקטי
קטגוריה:כלי שיט בעלי הנעה גרעינית
קטגוריה:ולדימיר איליץ' לנין
התנהגות הולמת

התנהגות הולמת (באנגלית: Appropriate Behaviour) הוא סרט קומדיה בריטי של הבמאית דזירה אחוואן, שהוקרן לראשונה בפסטיבל סאנדנס ב-18 בינואר 2014. בישראל הסרט הוקרן בסינמטק תל אביב במסגרת הפסטיבל הבינלאומי לקולנוע גאה. הסרט זכה בפרס ועדת השופטים לשנת 2014 בפסטיבל הקולנוע האסייתי בסן דייגו.

הסרט עוקב אחר שירין, אישה פרסית-אמריקאית ביסקסואלית המתגוררת בברוקלין ומנסה לבנות את חייה מחדש אחרי פרידה קשה מבת זוגה מקסין, תוך ניסיון להיות בו זמנית הבת המושלמת להוריה, ביסקסואלית מוצלחת וברוקלינאית צעירה ואופנתית, אך נכשלת כישלון חרוץ.

==עלילה==
שירין (דזירה אחוואן) היא בת למשפחת מהגרים עשירה מאיראן. היא מוצאת את עצמה חסרת בית וחסרת עבודה בעקבות פרידה מבת זוגה, מקסין (רבקה הנדרסון). בעידודה של חברתה, קריסטל, היא נכנסת לבית שותפים ומוצאת עבודה בהוראת קולנוע לילדי גן בשכונת הפאר, פארק סלופ.

הוריה של שירין, נסרין ומהרדד, מבולבלים ולא מבינים למה עזבה את דירתה, משום ששירין מעולם לא גילתה להם שהיא ביסקסואלית וביחסים עם אישה. בניסיון להחזיר יציבות לחייה, שירין עוקבת אחרי מקסין ומקווה לחדש איתה את הקשר. אך היא מבינה שזו תקוות שווא כשהיא מגלה שמקסין יוצאת כבר עם מישהי חדשה. היא משקיעה את מאמציה בעבודתה, ויוצאת מהארון בפני אחיה, עלי - שבעיקר תומך בה, ובפני אמה - שבהכחשה למציאות זו.

שירין מוצאת את עצמה מתמודדת במספר חזיתות בו זמנית - בתור ביסקסואלית, היא חווה מחיקה מצד לסביות; בתור להט"בית בארון, היא מתמודדת עם הציפיות המסורתיות של הוריה; בתור צעירה היפסטרית שמוצאת את דרכה בעיר הגדולה - היא מרגישה שהיא מאכזבת את הוריה, במיוחד לעומת אחיה "המוצלח", אורולוג מצליח שמאורס למנתחת פלסטית; בתור בת למשפחת מהגרים - היא מנסה, לעיתים קרובות ללא הצלחה, לנווט את ה"פוליטיקלי קורקט" של הסביבה החברתית שלה. היא לא מוצאת את עצמה שייכת באף אחד מההקשרים, ועושה רומנטיזציה ליחסיה עם מקסין, למרות שבפועל, יחסים אלה - שמתווכים לצופה באמצעות פלאשבקים - היו רחוקים ממושלמים, ומקסין הייתה צדקנית ושיפוטית, וגינתה את הימצאותה של שירין בארון למרות הסבריה לגבי היחס המשפחתי.

כפי שניתן להבין משם הסרט, מה שנחשב עבור שירין להתנהגות "נאותה" הוא לחלוטין תלוי הקשר - הסביבה הלהט"בית מצפה ממנה ליציאה הצהרתית מהארון ואימוץ קודים מאוד ספציפיים כאישה שאוהבת נשים, ולעומת זאת, המשפחה שלה מצפה שתינשא לגבר מצליח ותפתח את הקריירה שלה.

הסרט מסתיים בנסיעה בסאבוויי, בה שירין אומרת לקריסטל שהיא מתכוונת להמשיך להעלות את נושא הביסקסואליות שלה בפני אמה. ברציף הרכבת, היא רואה את מקסין, והשתיים נפרדות לשלום.

==ביקורות==
הסרט קיבל בעיקר ביקורות חיוביות. האתר Rotten Tomatoes מדווח על 98% תגובות חיוביות ממבקרים.

==קאסט==
* דזירה אחוואן בתפקיד שירין
* סקוט אדסיט בתפקיד קן
* רבקה הנדרסון בתפקיד מקסין
* האלי פייפר בתפקיד קריסטל
* אן דואונג בתפקיד נסרין
* הומן מג'ד בתפקיד מהרדד
* אריאן מואייד בתפקיד עלי
* איימי מולינס בתפקיד סאשה
* כריסטופר ג'יימס בייקר בתפקיד טד

== פרסים ==
{| class="wikitable sortable" style="width: 99%;"
|-
! שנה
! ארגון/פרס
! קטגוריה
! זוכה
! תוצאה
! scope="col" class="unsortable"| מקור
|-
| rowspan="2"|2014
| פרס אינדפנדנט ספיריט
| תסריט בכורה
| rowspan="2"|דזירה אחוואן
| מועמדת
| align="center"|
|-
| פסטיבל הסרטים של סן דייגו
| פרס השופטים
| זוכה
| align="center"|
|}

==קישורים חיצוניים==
* 

==הערות שוליים==

קטגוריה:סרטי 2014
קטגוריה:סרטי דרמה בריטיים
קטגוריה:סרטי להט"ב בריטיים
קטגוריה:סרטי קומדיה בריטיים
קטגוריה:סרטים באנגלית
יוסף גוזיקוב

מיכאל יוסף גוזיקוב (ביידיש: גאזיקאוו; 2 בספטמבר 1806 - 21 באוקטובר 1837) היה הכליזמר הראשון שהופיע במערב אירופה, בהשתמשו ב"כלי העץ והקש" שלו.

== גוזיקוב וכלי הנגינה שלו ==
כלי הנגינה שהמציא גוזיקוב
גוזיקוב נולד למשפחת כליזמרים בעיירה שקלוב (כיום בבלארוס). בילדותו למד לנגן בחליל, כמו אביו, אך ריאותיו החלשות הכריחו אותו לחפש לעצמו התמחות אחרת. ב-1831 הוא המציא, ככל הנראה, את כלי הנגינה שלו, אותו כינה "כלי העץ והקש". כלי זה היה למעשה קסילופון שעוצב כצימבלום עם לוח תהודה שנבנה מגלילי קש. כיום, קיים ויכוח האם הכלי אכן הומצא על ידי גוזיקוב עצמו או שמא על ידי בן דורו שמשון יקובובסקי. גוזיקוב פיתח יכולות נגינה וירטואוזיות בכלי זה וב-1834 כבר הופיע באודסה, קייב ומוסקבה.

באחת מהופעותיו באודסה שמע אותו הכנר הפולני קארול ליפינסקי אשר בתמיכתו ובתמיכת המשורר אלפונס דה למרטין יצא למסע הופעות במערב אירופה החל מ-1835. הופעותיו, בהן ניגן לרוב בלבוש יהודי מסורתי ובליווי בני משפחתו, זכו להצלחה מסחררת. בפריז נעשה פופולרי כל-כך שנקרא על שמו סגנון תספורת אשר חיקה את הפאות שלו. גוזיקוב נהג לנגן אלתורים על בסיס מוזיקה יהודית וכן על בסיס נושאים מפורסמים מהאופרה של זמנו. מלבד פריז, הופיע גוזיקוב גם בפראג, פרנקפורט ווינה.

== ביקורות על נגינתו ==
מוזיקאים יהודיים מקצועיים רבים התרשמו מנגינתו של גוזיקוב. פרדיננד הילר כתב בשבחו לג'אקומו מאיירבר ופליקס מנדלסון כתב עליו למשפחתו ב-1836: "אני סקרן לדעת האם גוזיקוב מצא חן בעיניכם כפי שמצא חן בעיני. הוא תופעה; טיפוס מפורסם שאינו נחות משום וירטואוז, הן בדיוק והן ברגש. לפיכך הוא מענג אותו בנגנו על כלי העץ והקש שלו יותר מרבים אחרים, בנגנם על הפסנתרים שלהם".

פרנץ ליסט, לעומת זאת, התייחס לגוזיקוב בזלזול, בכנותו אותו "ניקולו פגניני של הרחובות, שכישרונו, או מוטב לומר גאונותו, הייתה מתאימה יותר להמצאת כלי חקלאי". ליסט אף הוסיף וטען בביטול כי "כישרונו הבלתי מפותח לא הוביל לדבר מלבד דברי הבל מוזיקליים".

גוזיקוב זכה להערכתו של המוזיקולוג פרנסואה-ז'וזף פטי, עמו התיידד. פטי כתב עליו בהארכה במילון המוזיקלי שלו, בהתבסס על השיחות שערכו בבריסל.

==מותו==
מותש ממסע ההופעות שלו, גוזיקוב נפטר משחפת באאכן. ימיו האחרונים עברו עליו בייסורים, לאחר שכלי הנגינה שלו נגנב ממנו ככל הנראה.

מבין יצירותיו של גוזיקוב שרדה רק יצירה אחת - גרסה למזמור התהילים "שיר למעלות".

==קישורים חיצוניים==

* 

קטגוריה:כליזמרים
קטגוריה:בלארוסים שנולדו ב-1806
קטגוריה:נפטרים ב-1837